"Shugabannin Koriya ta Arewa,wadanda suka dinka yin farfaganda a fagen siyasar duniya, a daidai lokacin ake gudanar da wasannin olympics, sun yi alkawarin tausasa lafuzzansu tare da bada tabbacin yiwuwar ganawarsu da Pence.Amma mataimakin firaminstan Amurka,ya ziyarci Koriyawan da suka guje daga Arewa don neman mafaka a Kudu da kuma zuwa Pyoengchang da mahaifin wani Ba'amurke,mai suna Otto Wambier wanda ya rasa ransa, sakamakon azabar da ya sha a kurkukun Koriya ta Arewa.A shekarar 2016, Koriya ta Arewa ta yanke wa Otto hukuncin daurin shekaru 15 a gidan wakafi,sabili da zargin sa da aka yi da sace wani hoton talla,inda daga karshe aka isa da shi Amurka a sa'ilin da ya tsunduma doguwar sumar da aka kasa tantance umal'aba'isar afkuwarta".